الجهاز ياجماعة شغال ماشاء الله جوه الويندوز سواء فتح كذا تطبيق مع اللعب فى نفس الوقت او السرعة الرائعة فى عملية نقل البيانات - ربنا يخليلنا الهارد البلاك - ولكن كما قلت لحضراتكم قبل كده فى بطء عجيب عند الدخول ولكن ارائكم السابقة بطبيعة الامر وعدم اهميته ركز اهتمامى على المشكلة الاساسية التى حذرنى منها الناس اللى عندهم البوردة الا وهى مشكلة الفولتات العالية اللى بتدخلها المازر للبروسيسور والرامة .. المهم يارجالة قلت احدث البيوس وان شاء الله المشكلة حتتحل ولكن الطامة الكبرى ان بعد ماحدثت البيوس باستخدام برنامج البيوس اللى مع اسطوانة تعريف الجيجابايت لقيت ان الفولتات بتاعة البروسسور والرامة هية هية .. شكيت ان ممكن مااكونش حدثت البيوس صح ولكن لما دخلت على برنامج ايفرست لقيته كتبلى تحديث f4 بمعنى ان العملية تمت بخطوات سليمة ولكن دون ان يكون ليهااى نتائج ايجابية على الاطلاق بل ان الاسوء من ذلك ان البطء بتاعة دخول الويندوز زاد بشكل ملحوظ .. قلت اعمل مجازفة واضغط على البروسسور ببرنامج البريم95 وكانت حرارة البروسسور باستخدام برنامج الكور تمب فى الخمول 34 وشغلت البرنامج لنص ساعة والعجب العجاب انه على عكس كل الاحداث السلبية اللى فاتت كانت حرارة البروسسور فى اعلى معدلاتها 52 وده رقم المفروض على حسب ماقريت قبل كده يعتبر كويس .. انا حيران جدا ياجماعة ومش عارف اعمل ايه